**Marakuja** (lat. *Passiflora edulis*, ili **gospodinova krunica**) je biljna vrsta iz porodice Passifloraceae. Domovina ove voćke je Paragvaj, Brazil i sjeveroistočna Argentina (pokrajine Corrientes i Misiones).

Imena za ovu voćku nisu jedinstvena. U Uj. Kraljevstvu i SAD-u je zovu *passion fruit*, u Australiji i na Novom Zelandu je *passionfruit*, u dijelu Južne Amerike i i Južnoj Africi je *granadilla*, u Izraelu je *pasiflora*, u Venezueli je *parchita*. Ime *maracujá* je u Brazilu, Ekvadoru, Peruu i Paragvaju, *maracuyá* u Peruu, Kolumbiji i Panami, havajsko ime je *lilikoi*, zimbabveski jezik shona ju zove *magrandera*, indonezijsko ime je *markisa*, a na vijetnamskom se zove *lạc tiên*, *chanh dây* i *chanh leo*. Komercijalno ju se uzgaja zbog njena ploda. Uzgaja ju se u krajevima koji nikad nemaju mraza u Indiji, na Šri Lanci, Novom Zelandu, Karibima, u Brazilu, Kolumbiji, Ekvadoru, Indoneziji, Peruu, Kaliforniji, Floridi, na Haitiju, Havajima, Australiji, u istočnoj Africi, Meksiku, Izraelu, Kostarici i u Južnoj Africi. 

Oblik marakujina ploda može biti okrugao i ovalan. Boja mu može biti od žute i ili tamnoljubičaste kad sazrije. Tvrdoća može varirati, pa plod može biti i mek i tvrd. Unutarnji dio ploda je sočan i pun brojnim sjemenaka. Plod se može jesti, od njega se vadi sok, a često ga se dodaje inim vrstama voća radi poboljšanja okusa. Da bi se jelo voće, trebalo bi se zreli plod ostaviti nekoliko dana radi povećanja razine sladora i poboljšanja okusa.

Dva pojavna oblika marakuje se razlikuju po vanjštini. Svijetložuta inačica je poznata kao zlatna marakuja (eng. *Golden Passion Fruit*). Može narasti do veličine grejpfruta (limunike). Kora je glatka, sjajna. Koristi ju se podloga za ljubičastu marakuju u Australiji. Tamnoljubičasta marakuja je manje od limuna, manje je kisela od žute maracuje, a bogatija je okusa i mirisa.
U Kolumbiji se ljubičastu marakuju zove *gulupa*, radi razlikovanja od žute marakuje.

Ljubičastim vrstama se našlo da sadrže tragove cijanogeničnih glikozida u kori.

* Passiflora edulis formae edulisPassiflora edulis formae edulis
* Passiflora edulis formae flavicarpaPassiflora edulis formae flavicarpa

Izvori
------

1. 1 2  „*Passiflora edulis* Sims". *Germplasm Resources Information Network*. United States Department of Agriculture. 25. lipnja 2007.. Pristupljeno 7. siječnja 2010.
2. ↑  Hrvatski naziv
3. ↑  Reynhardt, Debbie (8. 2. 2003). „Gardening with Debbie Reynhardt". *Dispatch Online*. Dispatch Media (Pty) Ltd. Pristupljeno 20. 11. 2006.
4. ↑  „Archive copy". Arhivirano iz originala na datum 2020-07-05. Pristupljeno 2017-09-17.
5. ↑  Chassagne, David; Crouzet, Jean C.; Bayonove, Claude L.; Baumes, Raymond L. (18. 12. 1996). „Identification and Quantification of Passion Fruit Cyanogenic Glycosides". *Journal of Agricultural and Food Chemistry* (American Chemical Society) **44** (12): 3817. DOI:10.1021/jf960381t.

Vanjske veze
------------

* Passion Fruit Arhivirano 2020-07-05 na Wayback Machine-u, činjenice o marakuji

Ostali projekti

|  |  |
| --- | --- |
|  | U Wikimedijinoj ostavi nalazi se članak na temu: **Marakuja** |
|  | U Wikimedijinoj ostavi ima još materijala vezanih za: **Marakuja** |
|  | Wikivrste imaju podatke o: **Marakuja** |